એનો ઉત્તર આપતાં તેણે કહ્યું કે, ‘ખુદાનું નામ તો સ્વર્ગના બધા જ સુખોની ચાવી છે. એની બંદગી કરવાથી સ્વર્ગના તમામ સુખોની પ્રાપ્તિ થાય છે અને એટલા માટે જ હું ખુદાની બંદગી કરું છું.' આ વાત સાંભળીને સંત રાબિયાએ કહ્યું કે તમે જે હેતુથી ખુદાની બંદગી કરો છે તે યોગ્ય નથી. વાતને વધુ સ્પષ્ટ કરવા તેમણે પોતાના પૂર્વ જીવનની વાત કરતા કહ્યું કે, ‘જ્યારે તેઓ નાના હતાં, ત્યારે કોઈક શેઠને ત્યાં ગુલામ તરીકે નોકર-ચાકરનું કામ કરતાં હતાં.